《记事》
宋代·林希逸

清晓奴传事异常，白浮碧瓦遍银床。正愁炎夏多淫雨，那更阳秋记陨霜。

我为太和思保合，谁知小雅赋忧伤。中朝定有更生疏，野老空添雪鬓长。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。